Suid-Afrikaanse Webwerf Ontwerpers | FAQ's | Skep, ontwikkeling: webwerwe vir puik bemarking, doen dit self bestuur Faq
+ Hoekom is hierdie webwerf in Afrikaans?
Ons het ook 'n Engelse webwerf maar het besluit dit is tyd om 'n webwerf in Afrikaans te bied wat webwerf ontwerp- en opleidings dienste vir die Suid v- Afrikaanse mark bied. Ons doen dit om onsself van ons kompetisie te onderskei
+ Hoekom ’n Afrikaanse webwerf oor webwerfontwerp?
Dis nou reeds sowat 8/9 jaar sedert ons webwerwe begin bou of ontwerp het maar hierdie is die eerste keer dat dat ek ’n webwerf in 100% in Afrikaans aanbied. Ek het voorheen deels Afrikaans op my hoof webwerf gebruik en op ‘n dag het ek ‘n oproep gekry van iemand wie my presies om daardie rede gevind het tydens ’n Google soek en die kommentaar was dat hy graag om daardie rede met my wil besigheid doen. Dit was ’n hele paar jaar gelede gewees. Hoekom dan nou eers ‘n volledige webwerf in Afrikaans oor ons webwerfontwerp dienste?
Hier is van die redes hoekom ons nou ‘n volledige webwerf in Afrikaans wil aanbied:
Daar bestaan ’n moontlikheid dat ons op hierdie webwerf ’n kort kursus wil saamstel oor webwerfontwerp en hoe om ’n besigheid te maak uit die verkoop en bou van webwerwe. Natuurlik ook die belangrike onderwerp van hoe om ’n suksesvolle webwerf vir jou besigheid te ontwikkel en te bedryf. Hierdie kursus material kan dan aan skole of universiteite aangebied word.
(Die groot verskil met ons benadering is dat alle ingewikkelde programmering en gevorderde grafiese werk deur ons gedoen word en dat wanneer ons praat van die ontwikkeling en bedryf van ‘n webwerf praat ons van skep en uitbreiding van die inhoud van jou webwerf. Die inhoud van jou webwerf is wat die sukses van jou webwerf uiteindelik gaan bepaal.)
Deur in Afrikaans ‘n webwerf te bedryf oor ons webontwerp dienste hoop ons om uniek te wees en bloot daardeur ‘n sekere aantal besoekers en kliënte te kry. Ondervinding het getoon dat hierdie benadering werk in die hoogs kompeterende toerisme mark. Dalk werk dit dan ook in die hoogs kompeterende webwerfontwerp industrie?
Ons wil ook poog om ‘n volledige dog bondige opsomming van alles wat ons kliënte behoort te weet op een webwerf saam te vat sonder om ons kliënte te oorlaai met te veel inligting. Hierdie webwerf gaan dus ‘n moet lees wees vir die ernstige kliënt van ons.
Bydrae tot die behoud van die Afrikaanse taal. Daar is ’n fel politieke aanslag op Afrikaans in Suid-Afrika vandag met mense wat hul aktief beywer vir die verwydering van Afrikaans op Universiteite. Een van die ooglopende oplossings is die internet en die aanbied van waardevolle inligting in Afrikaans op die internet.
Mense is so gewoond om soektogte op soekenjins in Engels te doen en die moontlikheid bestaan dat ons min of geen nuwe kliënte deur soekenjins sal kry nie. Feit is egter dat meer as die helfte van ons kliënte Afrikaans is.
Ons kliënte gaan na hierdie webwerf verwys word vir belangrike inligting, die minimum moet weet inligting. Selfs vir ons is die kry van nuwe besigheid nie die enigste rede hoekom ons ‘n webwerf bedryf nie.
Besoekers tot datum: 6980